ToekomsVenster: Vier die vergifnis van God | Maroela Media
ToekomsVenster: Vier die vergifnis van God
Toets my, Here, keur my, ondersoek my deur en deur. – Lees Psalm 26:2
Dis nogal ŉ uitdaging om so onvoorwaardelik jouself aan die toets van God te onderwerp. Ek vermoed dat die meeste van ons bewus is van selfs verskeie areas in ons lewens wat hierdie toets nie sal slaag nie. Dalk omdat ons reeds geruime tyd die inspraak van die Heilige Gees ondervind rakende sekere probleem areas in ons geestelike lewe. Dit kan verband hou met onvergewensgesindheid, afguns en jaloesie, vooroordele en agterdog ens.
Om by die punt te kom waar ŉ mens sonder om te aarsel jouself aan die toets van die Heilige Gees kan onderwerp getuig van ŉ redelike volwasse persoon. Die bevryding van ŉ versoende lewe is buitegewoon kosbaar. Kom ons loop nie met onbelyde sondes in ons lewe rond nie. Kom ons vier die vergiffenis wat in Christus ons deel is.
Gedagte vir die dag: Luister na die musiek
Jesus het vir ons die voorbeeld van vergifnis aan die kruis gestel, as ons onsself Sy volgelinge wil noem ,moet ons ook so lewe.
Neelsie, as ons dan soos Jesus moet lewe, watter nut was daar dan dat Hy vir ons geoffer was?? Het hy nie juis so gelewe en ook geoffer, dat ons nie hoef nie? Ek glo ons moet Christus se vergewensgesindheid hê, maar ons hoef nie tot die uiterstes te gaan wat Hy gegaan het nie. Hy is ook die regter en ons behoort ons griewe juis na Hom te neem vir uitspraak……..nie self uitspraak lewer nie.